**Fundur í Rótarýklúbbi Hafnarfjarðar þann 11. mars 2021**

Fundur nr. 25 á starfsárinu og 3588 frá stofnun.

Söngstjóri valdi; Í Rótarý, í Rótarý.

Mættir eru 34 félagar sem gerir 52% mætingu.

Gestur fundarins og fyrirlesari er Soffía Gísladóttir umdæmisstjóri Rótarý á íslandi.

Þriggja mínútna erindi í höndum Helga Ásgeirs Harðarsonar.

Helgi hefur verið að aðstoða fyrirtæki við að flokka rusl og hvernig fyrirtækin geti fylgt fyrirmælum stjórnvalda og annara opinberra aðila. Hann tók sem dæmi þegar þjóðin átti að læra pinnúmerin sín. Íslendigar fegnu eitt ár til að aðlagast meðan flestar aðrar þjóðir í Evrópu fengu eina viku. Síðan las hann stutta sögu um vandræði sín við að flokka rusl, sem ætti að vera einfalt mál, en í sögunni tókst sögumanni að gera það ótrúlega flókið. Helgi benti á að samræming reglna um liti á tunnum væri alls ekki samræmd, og blá tunna í Bláskógabyggð hefði allt annað hlutverk á Eyrarbakka svo dæmi sé tekið. Sem sagt, skemmtileg saga um um mismunandi reglur sem gerir það sem ætti að vera einfalt, er gert ótrúlega flókið.

Soffía Gísladóttir umdæmisstjóri Rótarý á Íslandi tók því næst til máls. Hún byrjaði á því að heiðra forseta vorn Sigríði Kristínu Helgadóttir og færði klúbbnum gjafir. Sigríður færði Soffíu bókina Saga Rótarýklúbbs Hafnarfjarðar 1996 til 2016.

Soffía talaði um líflegt klúbbastarf og sagði Rótarýmerkið mjög gott vörumerki um allan heim. Hún talaði um sína upplifun þegar hú hefur heimsótt ýmsa klúbba um landi , venjur og hefðir eru misjafnar. Þá ræddi hún um gild Rótrý um allan heim o.fl.

Fundi slitið á hefðbundinn hátt með því að fara með fjórprófið.

Fundarritun Sigurður Björvinsson